
		
			[image: ]
		

	
		
			[image: ]
		

	
		
			[image: ]
		

	
		
			[image: ]
		

		
			
				Está prohibida a reprodución total ou parcial deste libro electrónico, a súa transmisión, descarga, descompilación, tratamento informático, almacenamento ou introduciónen calquera sistema de reposición e recuperación, encalquera forma ou por calquera medio, ben sexaelectrónico, mecánico, coñecido ou por inventar, sen opermiso expreso escrito dos titulares do Copyright.

			

		

		
			
				Edición dixital: abril de 2024

				© Do texto: Érica Esmorís, 2024

				© Das ilustracións: Dani Padrón, 2024

				© Edicións Xerais de Galicia, S. A., 2024

				Rúa Doutor Marañón, 12, 36211, Vigo

				xerais@xerais.gal

				www.xerais.gal

				ISBN: 978-84-1110-519-4

				Conversión a formato dixital: REGA

			

		

		
			
				A Erin, o meu cerebriño e o meu corazón.

				Teño cinco anos e xa sei ler e escribir.

				A maioría dos meus compañeiros ten seis

				e non len nin escriben tan ben coma min.

				Sempre levanto a man e me ofrezo voluntaria

				para ler en alto. Tamén lle insisto á profesora

				en que nos faga ditados de palabras.

				Son a mellor e quero que todos o saiban.

				Miña avoa di que son un cerebriño.

				Escoitei como llelo dicía ás súas amigas:

				—Miña neta ten cinco anos e xa sabe ler e escribir. Ademais le clariño e a súa letra é preciosa.

				Decateime de que cando fala de min

				se fai máis alta e máis nova,

				e bríllanlle moito os ollos.

				Agora quero ler rápido e escribir frases longas

				e que miña avoa sexa alta e nova para sempre.

				A profesora dinos que cada neno e nena ten o seu propio ritmo para aprender.

				Xa! Si, hai ritmo rápido: o meu, e ritmo lento: o dos demais.

				Mesmo hai un neno que apenas le e só escribe o seu nome.

				Eu chámolle analfabeto e os meus compañeiros rin. 

				Pero el non. Tampouco se enfada. 

				Creo que non sabe o que significa ser analfabeto.

				Non sabe que é o peor insulto do mundo.

